ХАЈ!
Рекао нам Бог богова
У бој, децо, против мрака!
Не питајте ко вас гледи
Ја вас гледим из облака!
Ведро чело рука чила,
Срце пуно хај!
Ко слободу свету љуби
Руку руци дај!

Слатка песма нас испраћа,
Слатка уста моле Бога,
Да нам срцу даде сунца
А у руке грома свога!
Дружинице, браћо драга,
Хај, на ноге, хај!
Далеки су пути наши,
Устани, устај!
Ко ће братски: брат смо њему,
Ко душмански: душман смо му!
Нека стеже црни ланац,
Пустиће га нашем грому.
Барјактару, барјак дижи,
Хајде право, хај!
Оклен чујеш појандубљи
Ропски уздисај.

Извор 
Поповић, С. 1872. Божићни дар. Нови Сад: Српска народна задружна штампарија. стр. 80.

Милан Кујунџић Абердар